**UGOVOR**

**O PRUŽANJU USLUGA PREVENTIVNE DEZINFEKCIJE, DEZINSEKCIJE I SISTEMATSKE DERATIZACIJE**

**Zaključen dana 31.12.2019. godine između:**

1**. JU SREDNJOŠKOLSKI CENTAR HADŽIĆI**, ul. 6. mart br.19., 71240 Hadžići, ID broj: 4200646760007, koju zastupa **Direktor g-din Ejubović Selver**, kao Naručilac ( u daljem tekstu: **Naručilac**) i

2. **"Deratizacija “ d.o.o. Sarajevo**, sa registrovanim sjedištem na adresi Nusreta Šišića Dede br.18, 71000 Sarajevo, ID: 4202634820007, koju zastupa **Aida Tunović** ( u daljem tekstu: **Izvršilac**)

# I PREDMET UGOVORA

**Član 1.**

Predmet ovog Ugovora je pružanje usluga preventivne dezinfekcije, dezinsekcije i sistematske deratizacije prostora škole za kalendarsku 2021.godinu.

# II OBIM USLUGA I DINAMIKA VRŠENJA USLUGA

**Član 2.**

Naručilac naručuje, a Izvršilac se obavezuje da za potrebe Naručioca izvrši poslove:

* preventivne dezinfekcije;
* preventivne dezinsekcije;
* preventivne sistematske deratizacije;

**Izvršilac se obavezuje da će, u okviru redovnog higijensko-sanitarnog održavanja, usluge obavljati prema sljedećoj dnamici, a u skladu sa Pravilnikom o načinu obavljanja obaveznih DDD mjera ("Sl. novine FBiH", broj30/16):**

* preventivna dezinfekcija objekta – svaka tri mjeseca;
* preventivna dezinsekcija objekta - svakih šest mjeseci;
* preventivna sistematska deratizacija – svakih šest mjeseci;

Izvršilac se također obavezuje da će obavljati i sve izvanredne DDD usluge po zahtjevu Naručioca i po indikacijama ( **u daljem tekstu: Usluge**).

**Član 3.**

Izvršilac će sa obavljanjem Usluga iz člana 1. ovog Ugovora započeti od 01.01.2021.godine.

**III CIJENA USLUGA I NAČIN PLAČANJA**

**Član 4.**

Ugovorne strane saglasno utvrđuju jedinične cijene Usluga iz člana 2. ovog Ugovora i to kako slijedi:

|  |  |  |
| --- | --- | --- |
| Vrsta rada | Cijena jednog rada | Učestalost |
| Dezinfekcija  | 50,00 | Svaka tri mjeseca |
| Dezinsekcija  | 55,00 | Dva puta godišnje |
| Deratizacija  | 60,00 | Dva puta godišnje |

UKUPNO NA GODIŠNJEM NIVOU: 430,00 KM

**Član 5.**

Naručilac će plaćanje izvršenih Usluga po cijenama iz člana 4. ovog Ugovora izvršavati najkasnije u roku 15 dana po prijemu faktura sa priloženim radnim nalogom o izvršenom poslu, količinski i vrijednosno.

# IV OBAVEZE UGOVORENIH STRANA

**Član 6.**

**Naručilac Usluga se obavezuje da:**

* Izvršiocu obezbijedi nesmetan pristup i druge nužne uslove u prostorima u kojima će se vršiti poslovi predmeta Ugovora, poštujući operativni plan;
* Obezbijedi kvalitetan nadzor u toku vršenja Usluga.

**Član 7.**

**Izvršilac usluga se obavezuje da će:**

* Vršiti usluge iz člana 2. ovog Ugovora stručno, kvalitetno i na vrijeme, prema tehničko-tehnološkim i aktuelnim standardima iz ove oblasti;
* Obezbijediti potreban materijal i opremu, te njihov transport do mjesta gdje će se Usluge izvoditi;
* Nakon izvršenih Usluga, ispostaviti fakturu sa radnim nalogom o izvršenim Uslugama, koje potpisuju i ovjeravaju ovlašteni predstavnici Naručioca i Izvršioca;
* U slučaju bilo kakvih posebnih zahtjeva i Rješenja od strane nadležne sanitarne inspekcije iz domena DDD radova, uz obostrano poštivanje odredbi ovog Ugovora, Izvršilac svu odgovornost reuzima na sebe.

**V TRAJANJE UGOVORA**

**Član 8.**

Ovaj Ugovor traje od 01.01.2021.godine do 31.12.2021. godine.

# VI RASKID UGOVORA

**Član 9.**

Ugovor se može raskinuti i prije isteka roka na koji je isti zaključen, i to jednostranom izjavom o raskidu jedne ugovorene strane uručene drugoj ugovorenoj strani u pismenoj formi preporučenom poštom sa povratnicom, a na adrese koje su navedene na kraju ovog Ugovora.

Ugovor će se smatrati raskinutim protekom otkaznog roka od **30 (trideset)** dana od dana prijema izjave o raskidu uručene jednoj ugovornoj strani od strane druge ugovorene strane na način utvrđen predhodnim stavom ovog člana.

Za vrijeme trajanja otkaznog roka, obje Ugovorene strane su obavezne izmiriti sve svoje tekuće obaveze iz osnova ovog ugovora, zaključeno sa istekom posljednjeg dana otkaznog roka.

**VII OSTALE ODREDBE**

**Član 10.**

Sve eventualne primjedbe na izvršene Usluge i potrebe za dodatnim radovima, Naručilac će Izvršiocu saopštiti odmah.

U slučaju nastupanja okolnosti iz predhodnog stava ovog člana, Izvršilac se obavezuje da uočene nedostatke otkloni i to u roku od 3 dana od dana saopštenja Naručioca o svom trošku.

# VIII ZAVRŠNE ODREDBE

**Član 11.**

Na sve što nije izričito urađeno ovim Ugovorom, primjenjivat će se odgovarajuće odredbe ZOO.

Ova Ugovor stupa na snagu danom potpisivanja od strane Naručioca i Izvršioca, a isti će se primjenjivati u periodu utvrđenim u članu 8. ovog Ugovora.

**Član 12.**

Sve eventualne sporove koji bi mogli proizaći iz osnova ovog Ugovora, Ugovorne strane će nastojati riješiti mirnim putem. U slučaju da ugovorne strane u tom ne uspiju, nadležan je Općinski sud u Sarajevu.

**Član 13.**

Ugovor je sačinjen u 2 (dva) istovjetna primjerka, od kojih 1 (jedan) primjerak zadržava Izvršilac, a 1 (jedan) primjerak zadržava Naručilac.

 **Naručilac Izvršilac**

## **JU SREDNJOŠKOLSKI CENTAR HADŽIĆI "Deratizacija" d.o.o. Sarajevo**

 Zastupan po: Zastupan po:

 **Direktor, Ejubović Selver Aida Tunović**

Poštanska adresa: Poštanska adresa:

### JU SREDNJOŠKOLSKI CENTAR HADŽIĆI "Deratizacija" d.o.o. Sarajevo

Ul. 6. mart br.19. Ul. Nusreta Šišića Dede br 18

71240 Hadžići 71000 Sarajevo

Tel: O33/ 421 237 Tel: 033/ 203 100

Fax: 033/ 420 337 Mob 387/ 62 434 435

Broj: 02-14-21-6039/2020 Broj: \_\_\_\_\_\_\_\_\_\_\_\_\_\_\_\_\_\_

Datum: 31.12.2020.godine Datum: \_\_\_\_\_\_\_\_\_\_\_\_\_\_\_\_